Document ID: 31986R0969

*****
ΚΑΝΟΝΙΣΜΟΣ (ΕΟΚ) αριθ. 969/86 ΤΗΣ ΕΠΙΤΡΟΠΗΣ
της 3ης Απριλίου 1986
που τροποποιεί τον κανονισμό (ΕΟΚ) αριθ. 648/86 όσον αφορά τα ρυθμιστικά ποσά για την περίοδο 1985/86 που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, ορισμένων προϊόντων του αμπελοοινικού τομέα, προέλευσης Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 480/86 Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του μηχανισμού των ρυθμιστικών ποσών που ισχύουν κατά τις συναλλαγές ορισμένων προϊόντων του αμπελοοινικού τομέα μεταξύ της Κοινότητας, με τη σύνθεσή της στις 31 Δεκεμβρίου 1985, και της Ισπανίας (1), και ιδίως το άρθρο 11,
Εκτιμώντας:
ότι, λόγω ενός υλικού σφάλματος, τα ρυθμιστικά ποσά που εφαρμόζονται στα συμπυκνωμένα διορθωμένα γλεύκη σταφυλών που αναφέρονται στο παράρτημα του κανονισμού (ΕΟΚ) αριθ. 648/86 της Επιτροπής (2), δεν αντιστοιχούν στα ρυθμιστικά ποσά που πρέπει πραγματικά να εφαρμοστούν· ότι πρέπει, κατά συνέπεια, να διορθωθεί αυτό το σφάλμα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 648/86 τα ρυθμιστικά ποσά που εφαμόζονται:
- στα λευκά συμπυκνωμένα γλεύκη σταφυλής και στους λευκούς συμπυκνωμένους χυμούς σταφυλής,
- στα ερυθρά ή ροζέ συμπυκνωμένα γλεύκη σταφυλής και στους ερυθρούς ή ροζέ συμπυκνωμένους χυμούς σταφυλής,
- στα διορθωμένα συμπυκνωμένα γλεύκη σταφυλής,
ισούνται, αντίστοιχα, με 55 ECU/εκατόλιτρο, 33 ECU/εκατόλιτρο και 84 ECU/εκατόλιτρο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Απριλίου 1986.

Labels: 3
18
6